Irania
Irania Res apud Vicidata repertae: Terra continens: Asia Territoria finitima: Afgania, Pakistania, Turcia, Iraca, Atropatene, Armenia, Turcomannia, res publica autonoma Naxuana, Arabia Saudita, Cuvaitum, Baharina, Omania, Quataria, Emiratus Arabici Coniuncti Locus: 32°0′0″N 53°0′0″E Caput: Teheranum Gestio Res Publica Islamica, non foederalis Princeps: Ali Khamenei Praefectus: Masoud Pezeshkian Consilium: Islamic Consultative Assembly Situs interretialis Populus Numerus: 86 758 304 Sermo publicus: lingua Persica Zona horaria: UTC+03:30, Iran Standard Time Zone, Asia/Tehran Moneta: Iranian rial Commemoratio Paean: National Anthem of the Islamic Republic of Iran Praeceptum: Takbir Sigla ISO IR, IRN, 364; IOC IRI Dominium interretiale: .ir, ایران. Praefixum telephonicum: +98 Siglum autoraedarum: IR Tabula aut despectus Irania (Persice ايران, API: [iːˈɾɑn]), etiam usitatissime ante annum 1935 Persia, rite Respublica Islamica Iraniae (Persice جمهوری اسلامی ایران Jomhuri ye Eslāmi ye Irān) appellata, est civitas sui iuris in Asia Occidentali sita. Finitur ab Iraquia Turciaque ad occidentem versus, Atropatene Armeniaque ad occidente et septentrionem versus, a mari Caspio Turcmeniaque ad septentrionem versus, ab Afgania Pakistaniaque ad orientem versus, et Sinu Omaniensi Sinuque Persico ad meridiem versus. Sua area superficialis est 1 648 195 chiliometra quadrata, ut quarta a maxima civitate omnino in Asia sit et secunda a maxima civitate in Asia Occidentali, post Arabiam Saudianam. Numerus civium est 85 milliones, ut septima decima a frequentissima orbis terrarum civitate sit. Caput et maxima urbs est Teheranum (nomine Latino antiquo Rhagae appellatum), urbibus Mashhad, Isfahano, Karaj, Sirasio, et Tauri sequentibus. Terrae hodie Iranicae sunt locus unius ex veterrimis orbis terrarum civilizationibus, ex regnis Elamiticis millennio quarto a.C.n. exortis, quae in unum saeculo septimo a.C.n. redacta sunt a Medibus, antiquis gentibus Iranicis, et maximas terras suas saeculo sexto a.C.n. superaverunt, cum Cyrus Magnus Imperium Achaemenidarum conderet, quod vicissim unum e maximis imperiis notis factum est, unde prima mundi superpotentia politica reapse describitur. Imperium Achmaenidarum Alexandro Magno saeculo quarto a.C.n. cecidit, et deinde in aliquot civitates Hellenisticas divisum est. Homines seditiosi Regnum Parthorum saeculo tertio a.C.n. constituerunt, cui Imperium Sassanidarum saeculo tertio p.C.n. successit, quattuor saeculis sequentibus magna mundi potestas.